**Edvard VIII** (Edward Albert Christian George Andrew Patrick **David**) (23. kesäkuuta 1894 – 28. toukokuuta 1972) oli Yhdistyneen kuningaskunnan kuningas ja sen siirtomaiden valtionpäämies 20. tammikuuta 1936 alkaen, kunnes hän luopui kruunustaan omasta tahdostaan 11. joulukuuta 1936. Hän oli edellisen kuninkaan Yrjö V:n vanhin poika ja toinen Windsor-sukuinen hallitsija.

Edvard VIII luopui kruunusta avioituakseen yhdysvaltalaisen näyttelijättären Wallis Simpsonin kanssa. Simpson oli eronnut kahdesti ja eronnut äskettäin toisesta miehestään. Avioituminen hänen kaltaisensa henkilön kanssa oli 1930-luvun Britanniassa kuninkaalle mahdoton, ja esimerkiksi pääministeri Stanley Baldwin vastusti sitä voimakkaasti. Kuningas oli koko kansainyhteisöä yhdistävä henkilö, ja arveltiin, että avioliitto synnyttäisi levottomuutta merentakaisissa maissa. Edvard VIII:n kruunusta luopumista helpotti se, ettei hänen kruunajaisiaan ollut vielä pidetty. Edward VIII on vain toinen hallitsija brittimonarkian historian aikana, jolle ei koskaan järjestetty kruunajaisia (ensimmäinen oli Edvard V, joka kuoli 1483).

Häntä pidetään ainoana Yhdistyneen kuningaskunnan tai Englannin monarkkina, joka on luopunut kruunusta vapaaehtoisesti.

Toiminta kruunusta luopumisen jälkeen
-------------------------------------

Kruunusta luopumisen jälkeen Edvard lähti ulkomaille, ja kesäkuussa 1937 hän meni naimisiin Wallis Simpsonin kanssa. Pariskunta sai arvonimet Windsorin herttua ja herttuatar. He asuivat seuraavat kaksi vuotta Ranskassa. Toisen maailmansodan ajan Edvard oli Bahaman kuvernööri, ja sieltä herttuapari palasi Ranskaan. Vuonna 1937 he vierailivat Saksassa. Vierailun taka-ajatuksena oli saksalaisten toive, että Edvard toimisi saksalaisten hyväksi tulevassa sodassa. Tiedetään, että hän tunsi paljon sympatiaa natseja kohtaan ja ajatteli heidän olevan karkeita mutta rehtejä. Edvardilla tiedetään olleen natsikytköksiä yhdessä vaimonsa Wallis Simpsonin kanssa. Pariskunnan vierailu 1937 kansallissosialistisessa Saksassa ja Hitlerin tapaaminen herättivät epäilyksiä.

Liberty Magazine -lehdelle sodan aikana maaliskuussa 1941 antamassaan haastattelussa hän ehdotti Britannian ja Saksan välisiä rauhanneuvotteluja. Natsijohtaja Joseph Goebbels kirjoitti asiasta päiväkirjaansa: "Windsorin herttua on antanut amerikkalaiselle lehdelle haastattelun, jossa hän suorin sanoin kieltää Britannian mahdollisuudet sodan voittamiseen."

Hän kirjoitti elämästään prinssinä ja kuninkaana kirjan nimeltä *Windsorin herttuan muistelmat*.

Windsorin herttua kuoli vuonna 1972 kurkkusyöpään.

Wallis Simpson, Richard Nixon ja Edvard vuonna 1970

Lähteet
-------

1. ↑  Magnusson, Thomas & Rosenfeldt, Niel Erik & Weibull, Jörgen: *Otavan suuri maailmanhistoria. Osa 17*, s. 90–91. Suomentanut Ingervo, Kirsti ja Arto. Helsinki: Otava, 1986. ISBN 951-1-09304-5.
2. ↑  Solly, Meilan: A Not-So-Brief History of British Coronations *Smithsonian Magazine*.  2.5.2023. Viitattu 4.9.2023. (englanniksi)
3. 1 2 3  Edward VIII (1894 - 1972) BBC. Viitattu 27.10.2013. (englanniksi)
4. ↑  Edward VIII | Abdication, Siblings, Wife, & Death *Encyclopædia Britannica*.  2023. Viitattu 4.9.2023. (englanniksi)
5. ↑   "Historia: Brittikuninkaalliset ja natsit". fi
6. ↑  Salainen tietolähde tänään tv:ssä: Paljasti brittikuninkaallisten natsitervehdykset *www.iltalehti.fi*. Viitattu 5.7.2021.
7. ↑  Historia: Brittikuninkaalliset ja natsit – skandaalikuninkaan salaiset yhteydet *yle.fi*. Viitattu 5.7.2021.
8. ↑  BBC - History - Edward VIII *www.bbc.co.uk*. Viitattu 9.9.2022. (englanniksi)
9. ↑  Edward VIII. Spartacus Educational. (Lause englanniksi "The Duke of Windsor has given an interview to a magazine in the USA in which he pretty frankly disclaims all chance of a British victory.") Viitattu 12.3.2016.

Aiheesta muualla
----------------

* Kuvia tai muita tiedostoja aiheesta **Edvard VIII** Wikimedia Commonsissa

* Edward VIII | The king who gave up the throne for the woman he loved kokoelma radiopuheita. BBC (englanniksi)

|  |  |  |  |
| --- | --- | --- | --- |
| Yhdistyneen kuningaskunnan lippu | Edeltäjä:**Yrjö V** | **Yhdistyneen kuningaskunnan kuningas**1936 | Seuraaja:**Yrjö VI** |

|  |  |  |  |
| --- | --- | --- | --- |
| 

| * n
* k
* m
Britannian hallitsijat |
| --- |
|  |
| 
* Anna
* Yrjö I
* Yrjö II
* Yrjö III
* Yrjö IV
* Vilhelm IV
* Viktoria
* Edvard VII
* Yrjö V
* Edvard VIII
* Yrjö VI
* Elisabet II
* Charles III

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Yhdysvallat
* Ruotsi
* Japani
* Tšekki
* Australia
* Alankomaat
* Puola
* Vatikaani

 |
|  |
| Taiteenala | 
* MusicBrainz
* Te Papa (New Zealand)
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* NARA
* SNAC
* IdRef

 |

 |